GREEK SUPREME COURT DECISION

Decision ID: 555/2024
Decision Number: 555
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ-(ΩΣ ΣΥΜΒΟΥΛΙΟ) Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Σοφία Οικονόμου, Δημήτριο Τράγκα, Κωστούλα Πρίγγουρη - Εισηγήτρια και Παρασκευή Τσούμαρη, Αρεοπαγίτες. Συνήλθε ως συμβούλιο σε δημόσια συνεδρίαση στο ακροατήριο του στις 8 Μαρτίου 2024 και 5 Απριλίου 2024, με την παρουσία των Αντεισαγγελέων του Αρείου Πάγου Μαριάννας Ψαρουδάκη και Νίκης - Αναστασίας Μουζάκη, αντίστοιχα (γιατί κωλύεται η Εισαγγελέας) και του Γραμματέως Γ. Β., για να δικάσει την έφεση του εκκαλούντος - εκζητουμένου E. (όν.) F. (επ.) του F. και της F., γεν. στην Τουρκία, στις ...1970, κρατούμενου στο Κατάστημα Κράτησης Κορυδαλλού, ο οποίος εμφανίστηκε με τον συνήγορο της υπερασπίσεως του Σταύρο Τόγια, κατά της υπ'αριθμ. 9/2023 αποφάσεως του Συμβουλίου Εφετών Λαμίας. Το Συμβούλιο Εφετών Λαμίας με την ως άνω απόφασή του γνωμοδότησε υπέρ της εκδόσεως του ανωτέρω στις Δικαστικές Αρχές της Τουρκίας. Κατά της αποφάσεως αυτής ο εκζητούμενος και τώρα εκκαλών, άσκησε την με αριθμό και ημερομηνία 1/20.06.2023 έφεση, για τους λόγους που αναφέρονται σ' αυτήν, η οποία συντάχθηκε ενώπιον του Γραμματέως του Εφετείου Λαμίας Η. Μ. και καταχωρίστηκε στο οικείο πινάκιο με τον αριθμό 675/2023. Προκειμένης συζητήσεως Αφού άκουσε τον εκζητούμενο και τον συνήγορο της υπερασπίσεώς του, που με προφορική ανάπτυξη ζήτησαν όσα αναφέρονται στα σχετικά πρακτικά και την Αντεισαγγελέα η οποία πρότεινε να γίνει τυπικά δεκτή και να απορριφθεί κατ' ουσία η με αριθμό 1/20.6.2023 έφεση του εκζητουμένου, κατά της με αριθμό 9/2023 απόφασης του Συμβουλίου Εφετών Λαμίας.

Judges: Μαρία Λεπενιώτη, Σοφία Οικονόμου, Δημήτριο Τράγκα, Κωστούλα Πρίγγουρη - Εισηγήτρια, Παρασκευή Τσούμαρη

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ-(ΩΣ ΣΥΜΒΟΥΛΙΟ) Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Σοφία Οικονόμου, Δημήτριο Τράγκα, Κωστούλα Πρίγγουρη - Εισηγήτρια και Παρασκευή Τσούμαρη, Αρεοπαγίτες. Συνήλθε ως συμβούλιο σε δημόσια συνεδρίαση στο ακροατήριο του στις 8 Μαρτίου 2024 και 5 Απριλίου 2024, με την παρουσία των Αντεισαγγελέων του Αρείου Πάγου Μαριάννας Ψαρουδάκη και Νίκης - Αναστασίας Μουζάκη, αντίστοιχα (γιατί κωλύεται η Εισαγγελέας) και του Γραμματέως Γ. Β., για να δικάσει την έφεση του εκκαλούντος - εκζητουμένου E. (όν.) F. (επ.) του F. και της F., γεν. στην Τουρκία, στις ...1970, κρατούμενου στο Κατάστημα Κράτησης Κορυδαλλού, ο οποίος εμφανίστηκε με τον συνήγορο της υπερασπίσεως του Σταύρο Τόγια, κατά της υπ'αριθμ. 9/2023 αποφάσεως του Συμβουλίου Εφετών Λαμίας. Το Συμβούλιο Εφετών Λαμίας με την ως άνω απόφασή του γνωμοδότησε υπέρ της εκδόσεως του ανωτέρω στις Δικαστικές Αρχές της Τουρκίας. Κατά της αποφάσεως αυτής ο εκζητούμενος και τώρα εκκαλών, άσκησε την με αριθμό και ημερομηνία 1/20.06.2023 έφεση, για τους λόγους που αναφέρονται σ' αυτήν, η οποία συντάχθηκε ενώπιον του Γραμματέως του Εφετείου Λαμίας Η. Μ. και καταχωρίστηκε στο οικείο πινάκιο με τον αριθμό 675/2023. Προκειμένης συζητήσεως Αφού άκουσε τον εκζητούμενο και τον συνήγορο της υπερασπίσεώς του, που με προφορική ανάπτυξη ζήτησαν όσα αναφέρονται στα σχετικά πρακτικά και την Αντεισαγγελέα η οποία πρότεινε να γίνει τυπικά δεκτή και να απορριφθεί κατ' ουσία η με αριθμό 1/20.6.2023 έφεση του εκζητουμένου, κατά της με αριθμό 9/2023 απόφασης του Συμβουλίου Εφετών Λαμίας.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Με τη διάταξη του άρθρου 451 παρ.1 του ΚΠΔ ορίζεται ότι κατά της οριστικής απόφασης του συμβουλίου εφετών επιτρέπεται στον εκζητούμενο και στον Εισαγγελέα Εφετών να ασκήσει έφεση στον 'Αρειο Πάγο μέσα σε πέντε ημέρες από τη δημοσίευση της απόφασης στο ακροατήριο. Η έφεση ασκείται σύμφωνα με τις διατυπώσεις του άρθρου 474 και συντάσσεται έκθεση στην οποία πρέπει να διατυπώνονται και οι λόγοι για τους οποίους ασκείται το ένδικο μέσο. Η υπό κρίση με αριθμό εκθέσεως 1/20.6.2023 έφεση του E. (ον) F. (επ) του F. και της F., Τούρκου υπηκόου, που γεννήθηκε στις ...1970 στο Lice Τουρκίας, ήδη κρατούμενου στο Κατάστημα Κράτησης Κορυδαλλού, που ασκήθηκε ενώπιον του Γραμματέα Εφετών Λαμίας διά του πληρεξουσίου δικηγόρου του, κατά της υπ' αριθ. 9/16.6.2023 απόφασης του Συμβουλίου Εφετών Λαμίας, με την οποία αυτό γνωμοδότησε υπέρ της έκδοσής του στην Τουρκία, προκειμένου να εκτελεστεί η με αριθ.οικ. 2007/403Ε απ 2013/323K απόφαση του 2ου Κακουργοδικείου της Ινσταμπούλ Τουρκίας ώστε να εκτίσει την επιβληθείσα σε αυτόν συνολική στερητική ποινή της ελευθερίας των 29 ετών, 24 μηνών και 15 ημερών και στερητική της ελευθερίας ποινή 1473 ημερών κατά μετατροπή των δικαστικών χρηματικών ποινών που του είχαν επιβληθεί για τις αξιόποινες πράξεις της εμπορίας ή προμήθειας ναρκωτικών ή διεγερτικών ουσιών, της αγοράς, κατοχής ή μεταφοράς όπλων ή σφαιρών που είναι κρίσιμα σε αριθμό και ποιότητα, της κατοχής ή ανταλλαγής επικίνδυνων εμπορευμάτων χωρίς άδεια της ίδρυσης οργάνωσης με σκοπό τη διάπραξη εγκλήματος και της πλαστογραφίας σε επίσημο έγγραφο, που προβλέπονται και τιμωρούνται σύμφωνα με τα άρθρα 43 παρ. 2-1, 52 παρ. 2-4, 53, 58 παρ. 9, 62, 63, 174 παρ. 1, 2, 204 παρ. 1, 220 παρ.1 , 3 του με αριθμ. 5237 Τουρκικού Ποινικού Κώδικα, 108 παρ. 4 του με αριθ. 5275 νόμου περί ναρκωτικών, 13 παρ.2 Ν. 6136 περί πυροβόλων όπλων, μαχαιριών και λοιπών εργαλείων και οι οποίες είναι αξιόποινες και κατά την ελληνική ποινική νομοθεσία (άρθρα 1, 12, 14, 26, 27, 50, 51, 52, 57, 79, 80, 94, 187 παρ. 1-2, 216 ΠΚ, 20 παρ 1-2, 22 παρ. 1-2β Ν. 4139/2013, 1, 15 Ν. 2168/1993, 22 παρ. 1 Ν. 1599/1986, 98 παρ. 2 ΚΟΚ), ασκήθηκε νομότυπα και εμπρόθεσμα και πρέπει, αφού είναι παραδεκτή να γίνει τυπικά δεκτή και να ερευνηθεί περαιτέρω κατ' ουσίαν. Από τη διάταξη του άρθρου 468 παρ. 2 ΚΠοινΔ προκύπτει, ότι το μεταβιβαστικό αποτέλεσμα της εφέσεως προσδιορίζεται από την έκταση και το περιεχόμενο των λόγων της, στην έρευνα των οποίων περιορίζεται το δευτεροβάθμιο δικαστήριο, που έχει εξουσία να κρίνει επί εκείνων μόνο των μερών της πρωτόδικης αποφάσεως, στα οποία αναφέρονται οι προβαλλόμενοι από τον εκκαλούντα λόγοι εφέσεως, οι οποίοι διατυπώνονται στη συντασσόμενη συναφώς, κατά το άρθρ. 474 παρ. 2 ΚΠοινΔ, έκθεση εφέσεως. Τούτο ισχύει και επί του ενδίκου μέσου της εφέσεως ενώπιον του αρμόδιου, κατ' άρθρ. 451 παρ. 1 ΚΠοινΔ, Τμήματος του Αρείου Πάγου εναντίον τής περί εκδόσεως αλλοδαπού αποφάσεως του Συμβουλίου Εφετών. Περαιτέρω, κατά το άρθρο 28 παρ. 1 εδ. α' του Συντάγματος, οι γενικά παραδεδεγμένοι κανόνες του διεθνούς δικαίου, καθώς και οι διεθνείς συμβάσεις, από την επικύρωση τους με νόμο και τη θέση τους σε ισχύ σύμφωνα με τους όρους καθεμιάς, αποτελούν αναπόσπαστο μέρος του εσωτερικού ελληνικού δικαίου και υπερισχύουν από κάθε άλλη αντίθετη διάταξη νόμου, κατά δε το άρθρο 436 του ΚΠοινΔ (παρ. 1) αν δεν υπάρχει σύμβαση, οι όροι και η διαδικασία της εκδόσεως αλλοδαπών εγκληματιών ρυθμίζονται υπό τον όρο της αμοιβαιότητας από τις διατάξεις των επόμενων άρθρων (ήτοι των άρθρων 437 - 457 ΚΠοινΔ), οι οποίες (παρ. 2) εφαρμόζονται ακόμη και αν υπάρχει σύμβαση, αν δεν έρχονται σε αντίθεση με αυτή, καθώς και στα σημεία που δεν προβλέπει η σύμβαση. Τέτοια σύμβαση, την οποία έχουν κυρώσει η Ελλάδα στις 6-5-1961 με το Ν .4165/1961 και η Δημοκρατία της Τουρκίας στις 7-1-1960, είναι η από 13-12-1957 Ευρωπαϊκή Σύμβαση Εκδόσεως (Ε.Σ.Ε.), που υπογράφηκε στο Παρίσι και διέπει το δίκαιο της έκδοσης μεταξύ των κρατών τούτων. Ειδικότερα, στο άρθρο 2 παρ. 1 της Ε.Σ.Ε. ορίζεται, ότι η έκδοση ενεργείται για πράξεις που τιμωρούνται από τους νόμους, τόσο του κράτους, που ζητεί την έκδοση, όσο και του κράτους, από το οποίο ζητείται αυτή, με ποινή στερητική της ελευθερίας ή με μέτρο ασφαλείας ενός τουλάχιστον έτους, ως προς το ανώτατο όριο, ή με αυστηρότερη ποινή, ενώ, όταν υπήρξε καταδίκη σε ποινή ή επιβλήθηκε μέτρο ασφαλείας στο έδαφος του αιτούντος κράτους, η σχετική κύρωση πρέπει να είναι τεσσάρων μηνών κατ' ελάχιστο όριο. Στο άρθρο 12 της Συμβάσεως αυτής, με τον τίτλο "αιτήσεις και δικαιολογητικά", ορίζεται ότι (παρ. 1) η αίτηση, με την οποία ζητείται η έκδοση, αν δεν έχει συμφωνηθεί με απευθείας συνεννόηση μεταξύ των μερών άλλο μέσο, πρέπει να είναι έγγραφη και να υποβληθεί μέσω της διπλωματικής οδού και (παρ. 2) για την υποστήριξή της πρέπει να προσκομιστούν: α) το πρωτότυπο ή επίσημο αντίγραφο είτε εκτελεστής δικαστικής αποφάσεως είτε εντάλματος συλλήψεως ή άλλης πράξεως, που έχει την ίδια ισχύ και που έχει εκδοθεί κατά τους τύπους, που καθορίζονται από τη νομοθεσία του αιτούντος κράτους, β) έκθεση με προσδιορισμό των αξιόποινων πράξεων, για τις οποίες ζητείται η έκδοση, του τόπου και του χρόνου διαπράξεώς τους, του νομικού χαρακτηρισμού τους και της παραπομπής στις νομοθετικές διατάξεις, που έχουν εφαρμογή, οι οποίες πρέπει να εμφανίζονται κατά το δυνατόν ακριβέστερα και γ) αντίγραφό των διατάξεων, που προβλέπουν την πράξη ή, αν αυτό δεν είναι εφικτό, δήλωση για το εφαρμοστέο δίκαιο, καθώς και ο κατά το δυνατό ακριβέστερος καθορισμός του εκζητούμενου προσώπου και κάθε άλλη πληροφορία, που μπορεί να καθορίσει την ταυτότητα και την εθνικότητά τού. Ακόμη, κατά τις διατάξεις των άρθρων 3, 4, 5, 9 και 10 της άνω Συμβάσεως, η έκδοση είναι ανεπίτρεπτη, αν πρόκειται για πολιτικές πράξεις και συναφείς με τέτοιες πράξεις παραβάσεις, αν η σχετική αίτηση για την έκδοση αποβλέπει στη δίωξη του εκζητουμένου για πολιτικά, φυλετικά ή θρησκευτικά του φρονήματα, αν η θέση του ατόμου διατρέχει κίνδυνο να επιδεινωθεί εξαιτίας κάποιου από τους παραπάνω λόγους, αν αφορά στρατιωτικές και φορολογικές παραβάσεις, αν αφορά άτομο, που δικάστηκε ήδη οριστικά από τις αρμόδιες αρχές του κράτους παρά του οποίου ζητείται η έκδοση για την πράξη ή τις πράξεις, για τις οποίες ζητείται αυτή και, αν κατά τη νομοθεσία της αιτούσας χώρας ή εκείνης, προς την οποία υποβάλλεται η αίτηση έλαβε χώρα παραγραφή της πράξεως. Επίσης, το αρμόδιο δικαιοδοτικό όργανο, που αποφαίνεται για την έκδοση, δεν έχει εξουσία να ερευνήσει την συνδρομή ή μη στοιχείων ενοχής του εκζητουμένου ούτε τη νομιμότητα των εσωτερικών δικονομικών διαδικασιών του εκζητούντος κράτους, αφού ούτε από τη διάταξη του άρθρου 12 παρ. 2 της Ε.Σ.Ε., που ορίζει εξαντλητικά τα συγκεκριμένα στοιχεία και δικαιολογητικά, που πρέπει να συνοδεύουν την αίτηση για τη στήριξη και τη δικαστική αξιολόγησή της, ούτε από άλλη διάταξη της Ε.Σ.Ε. προβλέπεται και η επισύναψη αποδεικτικών στοιχείων της ενοχής του εκζητουμένου (ΑΠ 333/2021, ΑΠ 480/2020, ΑΠ 532/2019, ΑΠ 1487/2019, ΑΠ 1324/2017). Ακόμη, κατά το άρθρο 438 ΚΠοινΔ, η έκδοση απαγορεύεται και αν ακόμη συναινεί ο εκζητούμενος: α) αν πρόκειται για δράστη που κατά τον χρόνο τέλεσης της πράξης ήταν ημεδαπός, β) αν υπάρχει δικαιοδοσία των ελληνικών δικαστικών αρχών σύμφωνα με τους ελληνικούς νόμους, γ) αν πρόκειται για έγκλημα που κατά τους ελληνικούς νόμους χαρακτηρίζεται ως πολιτικό, στρατιωτικό, φορολογικό ή του τύπου, ή διώκεται μόνο ύστερα από έγκληση αυτού που αδικήθηκε, ή όταν από τις περιστάσεις προκύπτει ότι η έκδοση ζητείται για λόγους πολιτικούς, δ) αν σύμφωνα με τους νόμους του κράτους που ζητεί την έκδοση ή του Ελληνικού Κράτους ή του κράτους, όπου τελέστηκε το έγκλημα, έχει προκύψει ήδη πριν από την απόφαση για την έκδοση νόμιμος λόγος που εμποδίζει τη δίωξη ή την εκτέλεση της ποινής ή αποκλείει ή εξαλείφει το αξιόποινο ε) αν πιθανολογείται, ότι ο εκζητούμενος θα διωχθεί στο κράτος στο οποίο παραδίδεται για πράξη διαφορετική από εκείνη για την οποία ζητείται η έκδοση, στ) αν πιθανολογείται ότι θα υποβληθεί σε διακρίνουσα μεταχείριση για λίγους φυλετικούς, θρησκευτικούς, πολιτικούς ή εξαιτίας της εθνικότητάς του ή ότι θα υποβληθεί σε μεταχείριση αντίθετη προς την ανθρώπινη αξιοπρέπεια και ότι θα διακυβευτούν τα ανθρώπινα δικαιώματά του, ζ) αν κατά το δίκαιο του εκζητούντος κράτους προβλέπεται για την αξιόποινη πράξη η ποινή του θανάτου και η) αν ο εκζητούμενος καταδικάστηκε ερήμην χωρίς να κλητευθεί. Περαιτέρω κατά το άρθρο 450 παρ. 1 ΚΠοινΔ, σε συνδυασμό με το άρθρ. 438, περ. δ' του ίδιου Κώδικα, το συμβούλιο εφετών γνωμοδοτεί αιτιολογημένα για την αίτηση της εκδόσεως και αποφαίνεται για το αν εκείνος που έχει συλληφθεί είναι το ίδιο πρόσωπο με εκείνο που εκζητείται, αν υπάρχουν τα απαιτούμενα για την έκδοση δικαιολογητικά έγγραφα, αν το έγκλημα που αποδίδεται στον εκζητούμενο ή για το οποίο αυτός έχει καταδικαστεί είναι από εκείνα, για τα οποία επιτρέπεται η έκδοση και αν έχει προκύψει λόγος, που εμποδίζει τη δίωξη ή την εκτέλεση της ποινής ή αποκλείει ή εξαλείφει το αξιόποινο. Ακόμη, κατά το άρθρο 3 της ΕΣΔΑ (ν.53/1974), κανένας δεν επιτρέπεται να υποβληθεί σε βασανιστήρια ούτε σε ποινές ή μεταχείριση απάνθρωπες ή εξευτελιστικές. Κατά το άρθρο 6 παρ. 1 αυτής, κάθε πρόσωπο έχει δικαίωμα η υπόθεσή του να δικαστεί δίκαια, δημόσια και μέσα σε λογική προθεσμία από ανεξάρτητο και αμερόληπτο δικαστήριο, που έχει κατασταθεί από τον νόμο, το οποίο θα αποφασίσει είτε για αμφισβητήσεις σχετικά με δικαιώματα και υποχρεώσεις του αστικής φύσης είτε για τη βασιμότητα κάθε εναντίον του κατηγορίας ποινικής φύσης. Ενώ, κατά το αυτό άρθρο 6 παρ. 3 περ. α' αυτής, ο κατηγορούμενος έχει δικαίωμα να πληροφορηθεί, μέσα στη συντομότερη προθεσμία, σε γλώσσα που κατανοεί και με λεπτομέρεια, τη φύση και τον λόγο της εναντίον του κατηγορίας. Από τα παραπάνω συνάγεται ότι απαιτείται τα εγκλήματα, για τα οποία ζητείται η έκδοση, να προσδιορίζονται κατά τρόπο σαφή και συγκεκριμένο στη σχετική αίτηση και στην αντίστοιχη διωκτική πράξη, με επαρκή περιγραφή του χρόνου, τόπου, τρόπου και λοιπών περιστάσεων τέλεσής τους και της μορφής συμμετοχής του εκζητούμενου σ' αυτή. Αυτό επιβάλλεται και από την αρχή της ειδικότητας, που καθιερώνεται με τις διατάξεις του άρθρου 14 της ΕΣΕ, σύμφωνα με την οποία η έκδοση γίνεται για το έγκλημα που ορίζεται ειδικά (ως προς τα στοιχεία που το συγκροτούν) τόσο στην αίτηση έκδοσης όσο και στην πράξη του Υπουργού Δικαιοσύνης που διατάσσει- την έκδοση, και όχι για οποιαδήποτε άλλη πράξη. Η αρχή της ειδικότητας, η οποία θεωρείται γενικά αναγνωρισμένος κανόνας του διεθνούς δικαίου και εφαρμόζεται σε κάθε περίπτωση έκδοσης, περιορίζει την κυριαρχική εξουσία του κράτους που ζητεί την έκδοση, το οποίο δεν μπορεί να διώξει τον εκζητούμενο για πράξεις, που τελέστηκαν πριν από την παράδοσή του και είναι διαφορετικές από εκείνες για τις οποίες έγινε η έκδοση (εκτός από ορισμένες εξαιρέσεις), αποτρέποντας έτσι και το ενδεχόμενο να διωχτεί το εκδιδόμενο πρόσωπο για πολιτικά εγκλήματα ή για πολιτικούς λόγους και σκοπούς. Πολιτικό δε έγκλημα είναι το έγκλημα πού απευθύνεται αμέσως κατά της πολιτείας και αποσκοπεί να ανατρέψει ή να αλλοιώσει την υπαρκτή πολιτειακή και κοινωνικοοικονομική τάξη, ενώ συναφές προς πολιτικό έγκλημα είναι το έγκλημα που παρασκευάζει άμεσα τα μέσα για τη διάπραξη πολιτικού εγκλήματος. Επιπλέον η αρχή της ειδικότητας εξασφαλίζει την ορθή εφαρμογή των αρχών της διττής εγκληματικότητας και της αμοιβαιότητας, σύμφωνα με τις οποίες η έκδοση επιτρέπεται μόνο για όσες πράξεις είναι αξιόποινες και κατά το δίκαιό του εκδίδοντος κράτους (Ολ.ΑΠ 462/1992). Ακόμη, ή υποχρέωση για συγκεκριμενοποίηση της διωκόμενης πράξης, που αποδίδεται στον εκζητούμενο, βρίσκει έρεισμα και στις υπερνομοθετικής ισχύος (άρθρο 28 Σ.) διατάξεις του παραπάνω άρθρου 6 παρ. 3 της ΕΣΔΑ (δικαίωμα του κατηγορουμένου να πληροφορηθεί λεπτομερειακά τη φύση και τον λόγο της σχετικής κατηγορίας) και του άρθρου 14 παρ. 3 περ. α' του Διεθνούς Συμφώνου για τα ατομικά και πολιτικά δικαιώματα, που υιοθετήθηκε από τη Γενική Συνέλευση των Ηνωμένων Εθνών στη Νέα Υόρκη στις 16.12.1966 και κυρώθηκε από την Ελλάδα με το ν. 2462/1997 (ΑΠ 799/2016, ΑΠ 276/2011). Εξάλλου η εκ μέρους του εκζητούμενου υποβολή αίτησης για διεθνή προστασία στις αρμόδιες Ελληνικές Αρχές με την επίκληση φόβου δίωξής του, δεν ασκεί έννομη επιρροή στην δίκη για την έκδοση, καθόσον η διάταξη του άρθρου 5 παρ.2 ΠΔ 114/2010, όπως αυτή αντικαταστάθηκε με το άρθρ. 35 παρ.4 ΠΔ 113/2013, κατά την οποία "...κανένας δεν εκδίδεται πριν εκδοθεί τελεσίδικη απόφαση επί της αίτησής του (για διεθνή προστασία ή άσυλο), εφόσον επικαλείται φόβο δίωξης στο εκζητούν κράτος", αναφέρεται στη μη έκδοση του εκζητούμενου από τον αρμόδιο γι' αυτό, κατά το άρθρο 452 παρ.1 ΚΠΔ, Υπουργό Δικαιοσύνης, Διαφάνειας και Ανθρωπίνων Δικαιωμάτων, εφόσον προηγήθηκε αμετάκλητη γνωμοδότηση υπέρ της έκδοσης από το Συμβούλιο Εφετών ή του Αρείου Πάγου και δεν τάσσεται ως στοιχείο που εμποδίζει (μέχρι την τελεσίδικη παραδοχή ή απόρριψη της αίτησης για διεθνή προστασία ή άσυλο) την συζήτηση ή την λήψη σχετικής απόφασης, για την έκδοση ή μη του εκζητούμενου, από το αρμόδιο δικαιοδοτικό όργανο, το οποίο για τη διαμόρφωση της γνωμοδοτικής του κρίσης, εξετάζει και συναξιολογεί (με τα λοιπά στοιχεία) και την βασιμότητα του επικαλούμενου φόβου δίωξης, ως ενδεχόμενου νόμιμου λόγου που εμποδίζει την έκδοση, σύμφωνα με τις διατάζεις των άρθρων 3 της Ε.Σ.Ε. και 438 περ. γ' και ε' ΚΠΔ (ΑΠ 516/2023, ΑΠ 1487/2019). Στην προκειμένη περίπτωση από τα έγγραφα της δικογραφίας, μεταξύ των οποίων και τα πρακτικά της πρωτοβάθμιας δίκης, τα οποία αναγνώσθηκαν τις καταθέσεις των μαρτύρων του εκζητούμενου ενώπιον του παρόντος Συμβουλίου, σε συνδυασμό με τα εκτεθέντα μέσω της νομίμως διορισθείσας προς τούτο διερμηνέως από τον παραστάντα ως άνω εκζητούμενο και το συνήγορό του, καθώς και όσα διαλαμβάνονται στο από 13.3.2024 υπόμνημα αποδείχθηκαν τα ακόλουθα: Με τις υπ' αριθ. 2023/63922846/36036085 από 4.5.2023 και 2023/63922846/ 36067556 από 11.5.2023 ρηματικές διακοινώσεις της Πρεσβείας της Τουρκίας στην Ελλάδα προς το Υπουργείο Δικαιοσύνης, Διαφάνειας και Ανθρωπίνων Δικαιωμάτων, εγγράφως και διά της διπλωματικής οδού, διαβιβάσθηκε αίτημα της Γενικής Εισαγγελίας Ινσταμπούλ Τουρκίας με το οποίο ζητείται η έκδοση στις Αρχές της Τουρκίας του υπηκόου αυτής F. (επ) E. (ον) του F. και της F., που γεννήθηκε στις ...1970 στο Lice Τουρκίας, κατοίκου Lice Τουρκίας και ήδη κρατούμενου στο Κατάστημα Κράτησης Κορυδαλλού, ο οποίος διώκεται με το με το από 5.4.2023 και με στοιχ. 2015/1-4382 ένταλμα σύλληψης του Γραφείου Εκδόσεων και Εκτελέσεων της Γενικής Εισαγγελίας Ινσταμπούλ Τουρκίας, με νόμιμο τίτλο το με στοιχ. 2015/1-4377 Εκδ. από 15.12.2021 ένταλμα σύλληψης του Γραφείου Κακουργημάτων της Γενικής Εισαγγελίας Ινσταμπούλ Τουρκίας και το με στοιχ. 2015/1-4382 από 5.4.2023 ένταλμα σύλληψης του Γραφείου Κακουργημάτων της Γενικής Εισαγγελίας Ινσταμπούλ, προκειμένου να εκτελεσθεί η υπ' αριθ. οικ. 2007/403Ε απ 213/323Κ τελεσίδικη απόφαση του 2ου Κακουργοδικείου της Ινσταμπούλ Τουρκίας, ώστε να εκτίσει την επιβληθείσα σε αυτόν συνολική στερητική της ελευθερίας ποινή των είκοσι εννέα (29) ετών είκοσι τεσσάρων (24) μηνών και δέκα πέντε (15) ημερών και στερητική της ελευθερίας ποινή χιλίων τετρακοσίων εβδομήντα τριών (1.473) ημερών κατά μετατροπή των δικαστικών χρηματικών ποινών, για τις αξιόποινες πράξεις που προβλέπονται και τιμωρούνται σύμφωνα με τα άρθρα 43 παρ. 2-1, 52 παρ. 2 -4, 53, 58 παρ 9, 62, 63, 174 παρ 1, 2, 204 παρ. 1, 220 παρ. 1-3 του υπ' αριθμ. 5237 Τουρκικού Ποινικού κώδικα, 108 παρ. 4 του υπ' αριθ. 5275 νόμου περί ναρκωτικών,13 παρ.2 ν. 6136 περί πυροβόλων όπλων, μαχαιριών και λοιπών εργαλείων, που είναι επίσης αξιόποινες και κατά την ελληνική ποινική νομοθεσία (άρθρα 1, 12, 14, 26, 27, 50, 51, 52, 53, 57, 79, 80, 94, 187 παρ. 1, 2, 216 ΠΚ, 20 παρ. 1, 2, 22 παρ. 1, 2β ν.4139/2013, 1, 15, ν. 2168/1993, 22 παρ. 1 ν. 1599/1986, 98 παρ. 2 ΚΟΚ). Συνυποβλήθηκαν επίσης με το ως άνω αίτημα και όλα τα κατά νόμο απαιτούμενα έγγραφα, τα οποία επίσημα μεταφράσθηκαν στην ελληνική γλώσσα και δη 1) το από 5-4-2023 και με στοιχ. 2015/1.4.4382 ένταλμα σύλληψης του Γραφείου Εκδόσεων και Εκτελέσεων της Γενικής Εισαγγελίας Ινσταμπούλ Τουρκίας , 2) το με στοιχ. 2015/1-4377 Εκδ. από 15.12.2021 ένταλμα σύλληψης του Γραφείου Κακουργημάτων της Γενικής Εισαγγελίας Ινσταμπούλ Τουρκίας και το με στοιχ. 2015/1-4382 από 4.5.2023 ένταλμα σύλληψης του Γραφείου Κακουργημάτων της Γενικής Εισαγγελίας Ινσταμπούλ και τα συνημμένα σ' αυτά δικαιολογητικά στην τουρκική και ελληνική γλώσσα ήτοι: α) αποσπάσματα της Οικ.2007/403Ε -απ.2013/323Κ τελεσίδικης από 12-02-2015 απόφασης του 2ου Κακουργοδικείου της Ινσταμπουλ Τουρκίας, β) απόσπασμα της D.Is 2015/414 D.Is απόφασης του 2ου Κακουργοδικείου της Ινσταμπουλ Τουρκίας, με την οποία καθορίσθηκε συνολική στερητική της ελευθερίας ποινή είκοσι εννέα (29) ετών, είκοσι τεσσάρων (24) μηνών και δέκα πέντε (15) ημερών, σύμφωνα με το άρθρο 71 του ΤΠΚ και με τα άρθρα 403 και 405 του ΤΚΠοινΔ, γ) απόσπασμα της 2023/2966 απόφασης του 2ου Εκτελεστικού Δικαστηρίου της Ινσταμπουλ, με την οποία καθορίσθηκε στερητική της ελευθερίας ποινή χιλίων τετρακοσίων εβδομήντα τριών (1.473) ημερών, κατά μετατροπή των δικαστικών χρηματικών ποινών, σύμφωνα με το άρθρο 99 του ΤΠΚ, δ) νομικές διατάξεις του Τουρκικού Ποινικού Κώδικα, του Τουρκικού Κώδικα Ποινικής Δικονομίας και των ειδικών ποινικών νόμων της Τουρκίας και ε) φωτογραφίες και αντίγραφο δακτυλοσκόπησης. Ειδικότερα ο εκζητούμενος με την υπ' αριθμ. Οικ.2007/403Ε - απ.2013/323Κ απόφαση του 2ου Κακουργοδικείου της Ινσταμπούλ Τουρκίας, που κατέστη τελεσίδικη την 12-02-2015 καταδικάσθηκε: α) για την τελεσθείσα κατ' έτος 2006 αξιόποινη πράξη της εμπορίας ή προμήθειας ναρκωτικών ή διεγερτικών ουσιών σε στερητική της ελευθερίας ποινή 12 ετών και 6 μηνών και σε χρηματική ποινή 37.500 λιρών Τουρκίας, β) για την τελεσθείσα την 10/07/2007 αξιόποινη πράξη της αγοράς, κατοχής ή μεταφοράς όπλων ή σφαιρών που είναι κρίσιμα σε αριθμό και ποιότητα σε στερητική της ελευθερίας ποινή 6 ετών και 8 μηνών και σε χρηματική ποινή 37.500 λιρών Τουρκίας, γ) για την τελεσθείσα την 08.07.2006 αξιόποινη πράξη της κατοχής ή ανταλλαγής επικίνδυνων εμπορευμάτων χωρίς άδεια, σε στερητική της ελευθερίας ποινή 5 ετών και σε χρηματική ποινή 11.200 λιρών Τουρκίας, δ) για την τελεσθείσα κατ' έτος 2006 αξιόποινη πράξη της ίδρυσης οργάνωσης με σκοπό τη διάπραξη εγκλήματος σε στερητική της ελευθερίας ποινή 3 ετών και 9 μηνών και ε) για την τελεσθείσα την 10-07-2007 αξιόποινη πράξη της πλαστογραφίας σε επίσημο έγγραφο σε στερητική της ελευθερίας ποινή 3 ετών 1 μηνός και 15 ημερών. Οι πράξεις για τις οποίες καταδικάσθηκε ο εκζητούμενος συνίστανται κατά τα πραγματικά τους περιστατικά, στο ότι: "Οι αστυνομικοί της Διεύθυνσης Λαθρεμπορίου και Οργανωμένων Εγκλημάτων της Διεύθυνσης Ασφάλειας του νομού Ιστανμπουλ πληροφορήθηκαν ότι σκοτώθηκαν και τραυματίσθηκαν αρκετοί από τα μέλη δύο διαδικτύων διακίνησης ναρκωτικών, επειδή δημιουργήθηκε διαφωνία μεταξύ τους λόγω της πληρωμής των πέντε εκατομμυρίων (5.000.000,00) Αμερικανικών δολαρίων από την εμπορία ναρκωτικών ουσιών. Αποτέλεσμα των εργασιών πληροφόρησης, διαπιστώθηκε ότι η μια εγκληματική ομάδα δραστηριοποιόταν υπό την ηγεσία τον Ρ. Ο., ενώ η δεύτερη ομάδα δραστηριοποιόταν υπό την ηγεσία του Α. Ο., Φ. Ε., Σ. Σ. και Μ. Μ. Στη συνέχεια διαπιστώθηκε επίσης ότι η ομάδα του Ρ. Ο. είχε μεγαλύτερες δυνατότητες ένοπλης δράσης και γι' αυτό οι μελέτες επικεντρώθηκαν σε αυτή την κατεύθυνση και στις 13.11.2006 οργανώθηκε επιχείρηση και αποτέλεσμα της έρευνας, ασκήθηκε αυτεπάγγελτη αγωγή. Μετά απ' αυτή την έρευνα, άρχισε η τεχνική και διακριτική παρακολούθηση των μελών της αντιπάλου ομάδας του Φ. Ε., οργανώθηκε επιχείρηση δυνάμει των πειστηρίων που συγκεντρώθηκαν με αποτέλεσμα να συλληφθούν οι κατηγορούμενοι και στις διεύθυνσης εργασίας, στην κατ' οίκον και σωματική έρευνά τους κατασχέθηκαν τα εξής: Στην οικία του Μ. Τ., κατασχέθηκε μία σουγιά με ελατήριο με μαύρη πλαστική χειρολαβή, συνολικού μήκους 20 cm και χαραγμένο πάνω της το σήμα STAINLESS, σε έρευνα στην οικία του Σ. Ο., κατασχέθηκε ένα (1) πιστόλι ... με χαραγμένη ένδειξη ..., χωρίς αριθμό σειράς, έναν γεμιστήρα, συνολικά δέκα πέντε (15) σφαίρες εκ των οποίων οι δέκα τέσσερις (14) βρισκόταν μέσα στον γεμιστήρα και μία (1) σφαίρα βρισκόταν μέσα στη κάννη, στο συρτάρι της κομοδίνας του υπνοδωματίου βρέθηκαν δέκα έξι (16) σφαίρες παραγωγής του ΜΚΕ (Μηχανοχημική Βιομηχανία) τύπου ..., σε έρευνα στην εργασία του Ο. Ν., βρέθηκε μία κάννη πιστολιού με αυλακώσεις και σετ αλλά χωρίς να έχει αριθμό σειράς, δέκα (10) φυσίγγια, το λεγόμενο single bullet με την επιγραφή στην κάτω πλάκα Cal 36, σε έρευνα στην οικία του Τ. Τ., βρέθηκε ένα αποσυναρμολογημένο πιστόλι με σύρτη και κάννη, πάνω στην οποία ήταν χαραγμένη η ένδειξη USA CON 9Μ χωρίς αριθμό σειράς, ένας γεμιστήρας μέσα στην οποία υπήρχαν επτά (7) σφαίρες με ένδειξη ΜΚΕ 9 Ρ 03, τρία φυσίγγια με ενδείξεις 9 MM ΜΡ 5, στην κατ' οίκον έρευνα τον Ζ. Σ. εκατόν δέκα πέντε (115) φυσίγγια διαμέτρου 9 mm στη σωματική έρευνα του Σ. Σ., εντοπίσθηκαν ένα πιστόλι μάρκας Jericho με αριθμό σειράς ... διαμέτρου 9 mm ένας γεμιστήρας συνδεδεμένος με το πιστόλι, συνολικά δέκα έξι (16) σφαίρες των 9 mm εκ των οποίων οι δέκα πέντε (15) βρισκόταν μέσα στον γεμιστήρα και μία (1) σφαίρα βρισκόταν μέσα στη κάννη, μια πλαστογραφημένη τουρκική ταυτότητα, στο όνομα Μ. Σ. του Ρ. και της Χ., με ημερομηνία γέννησης ...1973 στην Μπαλίκλαβα τον νομού Κόνια και εγγεγραμμένος στο δημοτολόγιο Κόνια-Αχίρλη με ημερομηνία έκδοσης 10.02.2006 και αριθμό σειράς ... αλλά στη θέση της φωτογραφίας υπήρχε η φωτογραφία του ως άνω αναφερομένου Σ. Σ. Στη σωματική έρευνα του Μ. Μ., κατασχέθηκε ένα πιστόλι μαύρου χρώματος μάρκας ... και χαραγμένο το σημείο σειριακού αριθμού για να μην φαίνεται. Επίσης κατασχέθηκε ένας γεμιστήρας τοποθετημένος στο πιστόλι με δέκα έξι (16) σφαίρες των 9 mm εκ των οποίων οι δέκα πέντε (15) βρισκόταν μέσα στον γεμιστήρα και μία (1) σφαίρα βρισκόταν μέσα στη κάννη. Στη σωματική έρευνα του Φ. Ε., κατασχέθηκαν μια πλαστογραφημένη τουρκική ταυτότητα, που εκδόθηκε από το Ληξιαρχείο της περιοχής Κιουτσούκ-τσεκμετζέ, στο όνομα του Μ. Ζ. του Ι. και της Ε., με ημερομηνία γέννησης ...1971 στην Ιστανμπούλ και εγγεγραμμένος στο δημοτολόγιο Κοτζαμονσταφά - πασά της επαρχίας Φάτηχ του νομού Ιστάνμπουλ με αριθμό σειράς ... και με αριθμό τουρκικής υπηκοότητας: ... Πάλι με φωτογραφία του Φ. Ε., μια πλαστογραφημένη άδεια οδήγησης συνταχθείσα στις 18.11.2002 με αριθμό σειράς ..., κατηγορίας ... στο όνομα του Μ. Ζ. του Ι. και της Ε., με ημερομηνία γέννησης 1971, στην Ινσταμπουλ και εγγεγραμμένος στο δημοτολόγιο Κοτζαμονσταφά- πασά της επαρχίας Φάτηχ τον νομού Ιστάνμπουλ. Μια κάρτα Mayadrom Sport Center με σειριακό αριθμό ... συνταχθείσα στο όνομα του Μ. Ζ. και με φωτογραφία τον Φ. Ε. Στη σωματική έρευνα του Μ. Ε. Ο. κατασχέθηκε μία πλαστογραφημένη ταυτότητα που εκδόθηκε στις 20.10.2004 και συνταχθείσα στο όνομα τον Μ. Γ. τον Μ. Κ. και της Ζ. με ημερομηνία γέννησης ...1962 στην πόλη Ντιγιάρμπακηρ και εγγεγραμμένος στο δημοτολόγιο της επαρχίας Φάτηχ τον νομού Ιστάνμπουλ με αριθμό σειράς ... και με φωτογραφία τον Μ. Ε. Ο. Στη σωματική έρευνα τον Α. Α., κατασχέθηκε ένα πιστόλι μάρκας ... και αριθμό σειράς ..., έναν γεμιστήρα με δέκα πέντε (15) σφαίρες 9 mm παραγωγής ΜΚΕ, ένα πιστόλι μάρκας GLOCK ... με σειριακό αριθμό ... και έναν γεμιστήρα, δέκα έξι (16) σφαίρες 9 mm παραγωγής ΜΚΕ. Στην έρευνα του ημιορόφου τον ξενοδοχείου όπου συνελήφθη ο Μ. Γ., κατασχέθηκαν ένα πιστόλι μάρκας Glock ... με έναν γεμιστήρα και δέκα τέσσερις (14) σφαίρες παραγωγής ΜΚΕ, μία σφαίρα ... με την επιγραφή ... Τέλος στην σωματική έρευνα του Ο. Ε., κατασχέθηκε μια πλαστογραφημένη ταυτότητα. ΟΙ ΔΡΑΣΤΗΡΙΟΤΗΤΕΣ ΤΗΣ ΟΡΓΑΝΩΣΗΣ: 1. Συνελήφθησαν την 17η .12.2005 με όπλα και πλαστά έγγραφα οι κατηγορούμενοι Χ. Δ. Σ. και Σ. Ο. καθώς ετοιμάζονταν για ένοπλη επίθεση κατά του Ρ. Ο. και των ανδρών του. 2. Συνελήφθησαν στις 18.12.2006 ο Χ. Δ. Σ., Ι. Ε. και Τ. Τ. με πιστόλι χωρίς άδεια, πλαστογραφημένες ταυτότητες και με κλεμμένο αυτοκίνητο. 3. Συνελήφθη στις 08.07.2006 στο σπίτι του Μ. Μ. ένα αυτόματο όπλο Καλάσνικοφ και μία χειροβομβίδα που ανήκουν στην οργάνωση. 4. Συνελήφθησαν στις 15.12.2006 21,5 χιλιογραμμάρια δισκία extacy, πέντε (5) αυτόματα όπλα και πλαστογραφημένα έγγραφα που ανήκουν στην οργάνωση. 5. Συνελήφθησαν στην από 27.12.2006 αστυνομική επιχείρηση όπλα, ναρκωτικές ουσίες και πλαστογραφημένα έγγραφα που ανήκουν στην οργάνωση. 6. Συνελήφθησαν στην από 28/01/2007 αστυνομική επιχείρηση ναρκωτικές ουσίες και σφαίρες έγγραφα που ανήκουν στην οργάνωση. 7. Συνελήφθη στις 23.02.2007 ο Ι. Σ. με ναρκωτικά, όπλο και πλαστογραφημένη ταυτότητα. 8. Διοργανώθηκε στις 02.12.2006 μια ένοπλη επίθεση κατά τον ατόμου ονόματι Σ. στην περιοχή Μ. τον νομού Ιστάνμπουλ, με αποτέλεσμα να τραυματισθεί ο παραπονούμενος Ε. Ι., ο οποίος περνούσε κατά τύχη από το σημείο. Διαπιστώθηκε μετά την τεχνική παρακολούθηση και αστυνομικών επιχειρήσεων πως οι κατηγορούμενοι Α. Ο., Φ. Ε., Μ. Μ. και Σ. Σ. τυγχάνουν διοικητικά στελέχη της οργάνωσης, την οποία διευθύνουν κατ' εξακολούθηση με τις εντολές των και παράλληλα με τις πληροφορίες που συσσωρεύουν μέσω των μελών της οργάνωσης, ενδιαφέρονταν άμεσα με τις οικονομικές ανάγκες των μελών και με τις διαδικασίες έρευνας αυτών. Επίσης παρακολουθούσαν άμεσα την καθημερινότητα του Ρ. Ο. και των ανδρών του και τις διαδικασίες των εκδικάσεων του. Τα ως άνω θέματα διευκρινίσθηκαν μέσω των εκθέσεων παρακολούθησης επικοινωνιών". Οι αποδοθείσες στον εκζητούμενο άδικες πράξεις, για τις οποίες καταδικάσθηκε προβλέπονται και τιμωρούνται σύμφωνα με τα άρθρα τα άρθρα 43 παρ.2-1, 52 παρ.2-4, 53, 58 παρ.9, 62, 63, 174 παρ.1, 2, 204 παρ.1, 220παρ.1-3 του υπ' αριθμ. 5237 Τουρκικού Ποινικού Κώδικα, 108 παρ.4 του υπ' αριθμ. 5275 νόμου περί ναρκωτικών, 13 παρ.2 ν.6136 περί πυροβόλων όπλων, μαχαιριών και λοιπών εργαλείων και είναι αξιόποινες και κατά την ελληνική ποινική νομοθεσία (άρθρα 1, 12, 14, 26, 27, 50, 51, 52, 53, 57, 79, 80, 94, 187 παρ. 1, 2, 216 ΠΚ, 20 παρ. 1, 2, 22 παρ.1, 2β ν.4139/2013, 1, 15 ν.2168/1993, 22 παρ.1 ν.1599/1986, 98 παρ.2 ΚΟΚ). Ακολούθως δυνάμει της D.Is 2015/414 D.Is/02-06-2015 απόφασης του 2ου Κακουργοδικείου της Ινσταμπουλ Τουρκίας, καθορίσθηκε συνολική στερητική της ελευθερίας ποινή είκοσι εννέα (29) ετών, είκοσι τεσσάρων (24) μηνών και δέκα πέντε (15) ημερών, σύμφωνα με το άρθρο 71 του ΤΠΚ και με τα άρθρα 403 και 405 του ΤΚΠοινΔ και εκδόθηκε το με αρ. 2015/1-4377 από 15-12-2021 ένταλμα σύλληψης του Γραφείου Κακουργημάτων της Γενικής Εισαγγελίας Ινσταμπουλ με βάση το οποίο διατάχθηκε η σύλληψη του εκζητουμένου για την έκτιση της ποινής, ενώ με την υπ' αρ. 2023/2966/04-04-2023 απόφαση του 2ου Εκτελεστικού Δικαστηρίου της Ινσταμπουλ, καθορίσθηκε στερητική της ελευθερίας ποινή χιλίων τετρακοσίων εβδομήντα τριών (1.473) ημερών, κατά μετατροπή των δικαστικών χρηματικών ποινών που επιβλήθηκαν σε βάρος του εκζητουμένου, σύμφωνα με το άρθρο 99 του ΤΠΚ και εκδόθηκε το με αρ. 2015/1-4382 από 05-04-2023 ένταλμα σύλληψης του Γραφείου Κακουργημάτων της Γενικής Εισαγγελίας Ινσταμπούλ με βάση το οποίο διατάχθηκε η σύλληψη του εκζητούμενου για την έκτιση της ποινής, εν συνεχεία δε εκδόθηκε το από 05-04-2023 διεθνές ένταλμα σύλληψης της Γενικής Εισαγγελίας Ινσταμπουλ-Γραφείο Εκδόσεων και Εκτελέσεων, βάσει του οποίου ζητείται η έκδοση στις Δικαστικές Αρχές της Τουρκίας του ως άνω εκζητούμενου. Το ως άνω ένταλμα περιέχει όλα τα προβλεπόμενα από το νόμο στοιχεία και συγκεκριμένα: α) την ταυτότητα και την ιθαγένεια του εκζητούμενου, β) το όνομα, διεύθυνση, αριθμό τηλεφωνικής και τηλεομοιοτυπικής σύνδεσης της δικαστικής αρχής έκδοσής του, γ) μνεία του εντάλματος σύλληψης και της απόφασης της δικαστικής αρχής που στηρίζεται αυτό, η οποία (καταδικαστική απόφαση) απαγγέλθηκε την 18.07.2013 με την παρουσία του εκζητούμενου και του συνηγόρου του, που δεν στερήθηκε του δικαιώματος υπεράσπισής του και δεν άσκησε κατ' αυτής τα προβλεπόμενα ένδικα μέσα, δ) τη φύση και το νομικό χαρακτηρισμό των εγκλημάτων, καθώς και τις επιβληθείσες ποινές ε) περιγραφή των περιστάσεων τέλεσης των εγκλημάτων, στις οποίες περιλαμβάνεται ο χρόνος και ο τόπος τέλεσης, καθώς και την μορφή συμμετοχής του εκζητούμενου στις αξιόποινες πράξεις, ενώ δεν απαιτείται άλλη ειδικότερη περιγραφή των περιστάσεων τελέσεως αυτών, αφού στη συγκεκριμένη περίπτωση δεν πρόκειται για έκδοση εντάλματος προς άσκηση ποινικής διώξεως σε βάρος του εκζητούμενου, αλλά πρόκειται για εκτέλεση τέτοιου εντάλματος, που εκδόθηκε με βάση δικαστική απόφαση για ήδη επιβληθείσα ποινή, η διάρκεια της οποίας υπερβαίνει το κατ' ελάχιστον όριο των τεσσάρων μηνών, που προβλέπεται για το επιτρεπτό της έκδοσης, σε περίπτωση εκτέλεσης ποινής, σύμφωνα με το άρθρο 2 παρ. 1 εδ.β της Ε.Σ.Ε. Οι αιτιάσεις του εκζητούμενου και ήδη εκκαλούντος σύμφωνα με τις οποίες το Συμβούλιο Εφετών εσφαλμένα εφάρμοσε το νόμο και εκτίμησε τα πραγματικά περιστατικά καθόσον η μετατροπή από το Τουρκικό Δικαστήριο των χρηματικών ποινών σε στερητικές της ελευθερίας ποινές χώρησε ερήμην του χωρίς ποτέ να κλητευθεί και δεν τηρήθηκε η αρχής της δίκαιης δίκης κατά την εκδίκαση των εναντίον του κατηγοριών είναι αβάσιμες, διότι σύμφωνα με τα εκτιθέμενα στη νομική σκέψη της παρούσας το Συμβούλιο δεν έχει δικαίωμα να ερευνήσει τη νομιμότητα της διαδικασίας που τηρήθηκε στο ακροατήριο του Τουρκικού Δικαστηρίου, ως και του δικονομικούς κανόνες εκδίκασης της υπόθεσης όταν η έκδοση ζητείται στο πλαίσιο εφαρμογής της Ευρωπαϊκής Σύμβασης Εκδόσεως (ν. 4165/1961) στο άρθρο 12 της οποίας προσδιορίζονται σαφώς τα στοιχεία που πρέπει να υποβάλει το αιτούν την έκδοση μέρος, τα οποία προσκομίσθηκαν, όπως προαναφέρθηκε. Ειδικότερα με την αίτηση συνυποβλήθηκαν όλα τα νόμιμα δικαιολογητικά έγγραφα, επίσημα μεταφρασμένα στην ελληνική γλώσσα από το πρωτότυπο τουρκικό κείμενο (εντάλματα σύλληψης, αποσπάσματα των καταδικαστικών αποφάσεων, νομικές διατάξεις του Τουρκικού Ποινικού Κώδικα, του Τουρκικού Κώδικα Ποινικής Δικονομίας και των ειδικών ποινικών νόμων της Τουρκίας, φωτογραφίες και αντίγραφο δακτυλοσκόπησης), από τα οποία προκύπτουν οι πράξεις για τις οποίες καταδικάστηκε ο εκκαλών με την ανωτέρω απόφαση απαγγελθείσα την 18-7-2013 με την παρουσία του ίδιου και του συνηγόρου του, ο χρόνος τέλεσης αυτών, καθώς και τα πραγματικά περιστατικά τέλεσής τους, οι επιβληθείσες ποινές και οι προβλεπόμενες ποινές. Συνεπώς προσκομίστηκαν όλα τα αναγκαία για την υποστήριξη του αιτήματος έκδοσης έγγραφα δικαιολογητικά, από τα οποία προκύπτει ότι συντρέχουν όλες οι νόμιμες προϋποθέσεις για την έκδοση του εκκαλούντος και δεν συντρέχει καμμία αρνητική προϋπόθεση από εκείνες που αποκλείουν την έκδοση. Επίσης η αιτίαση αυτού ότι η δίωξη και η καταδίκη του έχει πολιτικά κίνητρα ελέγχεται ως αβάσιμη, καθόσον ο εκζητούμενος έχει καταδικασθεί για εγκλήματα του κοινού ποινικού δικαίου. Από δε την από 8.6.2023 βεβαίωση που προσκόμισε ότι είναι υποστηρικτής του Φιλοκουρδικού αριστερού κόμματος HDP και ότι συμμετείχε δραστήρια στους αγώνες για τα δικαιώματα των Κούρδων, προκύπτει ότι αυτός ανέπτυξε πολιτική δράση κατά τα έτη 2014 - 2015, ήτοι μεταγενέστερα των πράξεων για τις οποίες καταδικάσθηκε. Περαιτέρω η αιτίαση ότι θα υποστεί απάνθρωπη και εξευτελιστική συμπεριφορά στις φυλακές της Χώρας και θα κινδυνεύσει η ζωή και η υγεία του ελέγχεται ως αβάσιμη, δεδομένου ότι δεν αποδείχθηκε ότι με την έκδοσή του στις αρμόδιες Αρχές της Τουρκίας θα απειληθεί στις φυλακές του Κράτους αυτού η ζωή ή η σωματική του ακεραιότητα ή θα υποστεί ψυχοσωματική βία ή θα υποβληθεί σε εξευτελιστική μεταχείριση. Εξάλλου το απορριφθέν από το Συμβούλιο Εφετών αίτημα του εζητούμενου, το οποίο επαναφέρει με τον πέμπτο λόγο έφεσης, περί αναβολής της συζήτησης της υπόθεσης, προκειμένου να προσκομισθούν συμπληρωματικές πληροφορίες για τον τόπο κράτησης προς έκτιση της ποινής, των συνθηκών κράτησης και περί της πρόβλεψης από το εσωτερικό δίκαιο της Τουρκίας ενδίκων βοηθημάτων για τον έλεγχο της νομιμότητας των συνθηκών κράτησης είναι αβάσιμο, διότι οι πληροφορίες αυτές δεν αποτελούν πρόκριμα για την επί της ουσίας κρίση της υπόθεσης από τα Ελληνικά Δικαστήρια. Πρέπει να σημειωθεί ότι ο εζητούμενος εισήλθε στην Ελλάδα το έτος 2018 και τέλεσε τις αξιόποινες πράξεις της εγκληματικής οργάνωσης, της διακίνησης ναρκωτικών αι κατοχής πλαστών εγγράφων για τις οποίες καταδικάσθηκε σε συνολική ποινή καθείρξεως 14 ετών και 6 μηνών και σε χρηματική ποινή 47.000 ευρώ με την υπ' αριθ. 326/23.2.2023 απόφαση του Πενταμελούς Εφετείου Αθηνών. Κατ' ακολουθίαν, το Συμβούλιο Εφετών Λαμίας, το οποίο με την προσβαλλόμενη απόφασή του, γνωμοδότησε υπέρ της έκδοσης του εκκαλούντος στις αρμόδιες Τουρκικές Αρχές, ορθά και χωρίς να υπερβεί αρνητικά την εξουσία του γνωμοδότησε διέλαβε στην απόφασή του την απαιτούμενη ειδική και εμπεριστατωμένη αιτιολογία ενώ επίσης δεν έσφαλε κατά την εκτίμηση των αποδείξεων και την εφαρμογή του νόμου και πρέπει να απορριφθεί η κρινόμενη έφεση στο σύνολό της, ως ουσιαστικά αβάσιμη και να καταδικασθεί ο εκκαλών στα δικαστικά έξοδα της προκειμένης ποινικής διαδικασίας (άρθρο 578 παρ.1 του ΚΠοινΔ) κατά τα ειδικότερα στο διατακτικό οριζόμενα.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΔΕΧΕΤΑΙ τυπικά και απορρίπτει κατ' ουσία την με αριθμό εκθέσεως 1/20.6.2023 έφεση του εκζητούμενου E. (ον) F. (επ) του F. και της F., που γεννήθηκε στην Τουρκία στις ...1970, κρατούμενου στο Κατάστημα Κράτησης Κορυδαλλού κατά της υπ' αριθ. 9/2023 απόφασης του Συμβουλίου Εφετών Λαμίας. ΚΑΤΑΔΙΚΑΖΕΙ τον εκκαλούντα στα δικαστικά έξοδα, το ύψος των οποίων καθορίζει στο ποσό των διακοσίων πενήντα (250) ευρώ. Κρίθηκε και αποφασίσθηκε στην Αθήνα στις 15 Μαρτίου 2024. Εκδόθηκε στην Αθήνα στις 5 Απριλίου 2024.

LEGAL REFERENCES
Articles Referenced: άρθρου 451 παρ.1 του ΚΠΔ, άρθρου 474, άρθρα 43 παρ. 2, άρθρα 1, άρθρου 468 παρ. 2, άρθρο 28 παρ. 1 εδ. α', άρθρο 436, άρθρων 437, άρθρο 2 παρ. 1, άρθρο 12, άρθρων 3, άρθρου 12 παρ. 2, άρθρο 438, άρθρο 450 παρ. 1, άρθρο 3, άρθρο 6 παρ. 1, άρθρο 6 παρ. 3 περ. α', άρθρου 14, άρθρο 28, άρθρου 6 παρ. 3, άρθρου 14 παρ. 3 περ. α', άρθρου 5 παρ.2, άρθρο 452 παρ.1, άρθρο 71, άρθρα 403, άρθρο 99, άρθρα 43 παρ.2, άρθρο 2 παρ. 1 εδ.β, άρθρο 578 παρ.1, άρθρου 451, άρθρα 43, άρθρου 468, άρθρο 2, άρθρου 12, άρθρο 450, άρθρο 6, άρθρου 6, άρθρου 5, άρθρο 452, άρθρο 578
Article Codes: ΠΚ|ΚΠΔ
Law References: nan
Total Articles Cited: 41

DATES MENTIONED: 20-06-2023|20-6-2023|16-6-2023|6-5-1961|7-1-1960|13-12-1957|16-12-1966|13-3-2024|4-5-2023|11-5-2023|5-4-2023|15-1-4382|15-1-4377|15-12-2021|1-4-4382|12-02-2015|10-07-2007|08-07-2006|13-11-2006|10-02-2006|18-11-2002|20-10-2004|18-12-2006|15-12-2006|27-12-2006|28-01-2007|23-02-2007|02-12-2006|02-06-2015|04-04-2023|05-04-2023|18-07-2013|18-7-2013|8-6-2023|23-2-2023|08-03-2024|05-04-2024|15-03-2024

SOURCE: https://areiospagos.gr/nomologia/apofaseis_DISPLAY.asp?cd=08073HZEPK7FMYV6CXQOZ0MN9W7KUB&apof=555_2024&info=ΠΟΙΝΙΚΕΣ -  Ε